# Solan

Solan$^,$$^,$$^,$ (Soula en francés) es una comuna occitana del Lengadòc, situada dins lo departament d'Arièja e la region d'Occitània, ancianament de Miègjorn-Pirenèus.

## Toponimia
### Solan

La prononciacion es [su'la]. Las fòrmas ancianas son bosco Solano (segon Viteau) en 959, Solano en 1054, Segolar en 1245 (segon Viteau), Silano en 1272, Solano en 1329 e 1446. Segon Dauzat e Rostaing, Solan ven d'un nom latin d'òme Solus, ambe'l sufixe -anum o , milhor, representa un « travèrs expausat al solelh ». Segon Negre, citat per Patrici Pojada, le nom representa l'occitan solan, lòc expausat al solelh. Segon Coromines e Astor, citats per Patrici Pojada, le sens del nom representa l'occitan solan, lòc expausat al solelh. Segon Patrici Pojada, Solan ven del mot occitan solan, masculin de solana, que designa un travèrs expausat al sud, un lòc expausat al solelh.

### Sent Cirac

La prononciacion es [sensi'rak]. Las fòrmas ancianas son Sensirato en 1272, Sancto Ciriaco en 1329, 1446, Sensirac, Sent Cirac en 1460, Sencirac (Cronica d'Arnaud Esquerrièr), cap a 1460. Sent Cirac es un nom de sent o pas ? I a de fals agionimes, coma per exemple Saint-Arnac qu'es en realitat Centernac [o Saint-Dos, qu'es Sendòs, o Sent Gairan, qu'es Sengairan, etc]. Dins l'edicion de las cronicas d'Arnaud Esquèrrièr e de Mièjavila, F. Pasquier e H. Courteault precisan en nòta que Sencirac es una fauta per Saint Cyrac, localament designat coma Sant Ciragou e qu'auriá sa fèsta, marcada per una procession lo 6 d'agost; mes Patrici Pojada ajusta que les dos Sanctus Cyricus an pas lor fèsta lo 6 d'agost e la fèsta de Sant Cyriacus es lo 8 d'agost. Cyricus pòt pas donar Cirac e Pojada precisa que Cyriacus seriá Ciriac en occitan [mes, pr'amor de la succession dels dos i, lo nom seriá diferent]. I a un Saint-Sirac en Comenge, entre L'Avereit de Comenge e Sent Helitz deu Castèth, qu'a de fòrmas ancianas que son Sancto Sirac, Sancto Siraco, i a tanben Sirac (Gers), sense sent, qu'a una glèisa Sant Circ o Sainte Syriaque (en francés), un Cirac o Sirac en Conflent , explicat per Coromines coma lo resultat de *Cerisiacu, mes ambe una evolucion fonetica que se pòt pas transpausar a Sent Cirac.

## Istòria

Entre 1790 e 1794, Caraybat (nom francés) e Sent Cirac foguèron annexats a Solan.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 1989 | (2026) | Michel Audinos | divèrs esquèrra | retirat Foncion Publica |
| | 1989 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 606 | 679 | 625 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 554 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 326 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 122 | 100 | 96 | 100 | 153 | 159 | 196 | 201 | Cercar |
| 2009 | 2010 |
| 212 212 | 206 206 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 176 abitants e la densitat èra de 15,77 ab/km².

## Véser tanben

* Comunas d'Arièja

## Nòtas

* 1 2 3 4 Patrici Poujade, Dictionnaire toponymique de l'Ariège, ed. IEO d'Arièja, 2021, p. 415-416
* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 662
* ↑ Patrici Poujade, Dictionnaire toponymique de l'Ariège, ed. IEO d'Arièja, 2021, p. 360-361
* ↑ http://cassini.ehess.fr/fr/html/fiche.php?select_resultat=36682
* Portal de Lengadòc